Polisie op soek na díé man oor diefstal in Pretoria | Maroela Media
Kirwin Cowen Arendse. Foto: SAPD
Kapt. Colette Weilbach, woordvoerder van die polisie, het gesê die man, Kirwin Cowen Arendse (40), is in 2014 in hegtenis geneem nadat 'n gesteelde skootrekenaar in sy besit gevind is.
"Polisiebeamptes was op 19 September 2014 op patrollie toe hulle 'n verdagte voertuig sien wegjaag het van die Laerskool Menlopark af," het Weilbach gesê. "'n Jaagtog het gevolg en die motor het in Hazelwood teen 'n ander motor gebots. 'n Skootrekenaar wat as gesteel aangemeld is, is in die verdagte se motor gevind. Arendse en nog 'n verdagte is op die toneel in hegtenis geneem."
Volgens Weilbach het Arendse in Februarie in die Pretoria-landdroshof verskyn en hy is op borgtog vrygelaat. Hy het nie vir sy volgende hofverskyning opgedaag nie en 'n lasbrief vir sy inhegtenisname is uitgereik.
"Die Brooklyn polisie doen 'n beroep op die gemeenskap om hulle te help met inligting oor waar Arendse hom bevind," het Weilbach gesê. Enige persoon met meer inligting kan ao. Garry Morwamoche skakel by (012) 076 904 4007 of 072 995 8092 of Crime Stop by 08600 10111.
M · 4 jaar gelede
Ek woe sê hy lyk bekend.
Antoinette · 4 jaar gelede
As jy hom ken M, kontak dan die polisie!
Vir n rekenaar word baie gedoen ,maar mense wat vir plaasmoorde iets wil tuisbring en die erens van die saak wil beklemtoon,word rond geruk soos tweedehangse burgers behandel,